
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 467 

23 Σεπτεμβρίου 2009 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Αναγκαστική απαλλοτρίωση ακινήτου στη θέση «Κο- 
λωνάκι» του Δήμου Θηβαίων Νομού Βοιωτίας, για 

αρχαιολογικούς σκοπούς. 1 

Ανανέωση εφαρμογής του άρθρου 3 του π.δ. 209/1998 
για την εγκεκριμένη Οριστική Μελέτη Οδοποιίας 
της οδού «Παράκαμψης Χαλκίδας». (Η υπ’ αριθμ. 
ΔΜΕΟ/α/ο/192/4.2.2005 εγκριτική απόφαση του 


Υ.ΠΕ.ΧΩ.Δ.Ε./ΓΓ ΔΕ/ΔΜΕΟα). 2 

Αναγκαστική απαλλοτρίωση έκτασης συνολικού εμ- 
βαδού 1.450,40 τ.μ. στην περιοχή «Αράγκι Ηλιόπυ- 
ρας» Καρδάμαινας, Νήσου Κω, Ν. Δωδεκανήσου 
για την κάλυψη στρατιωτικών αναγκών. 3 


ΑΠΟΦΑΣΕΙ Σ 

Αριθμ. 1085497/5929/Δ 0 010 (1) 

Αναγκαστική απαλλοτρίωση ακινήτου στη θέση «Κολω- 
νάκι» του Δήμου Θηβαίων Νομού Βοιωτίας, για αρ¬ 
χαιολογικούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του ν. 2882/2001 (ΦΕΚ 17/Α72001) «Κώ¬ 
δικας Αναγκαστικών Απαλλοτριώσεων Ακινήτων», όπως 
ισχύουν. 

2. Τις διατάξεις του ν. 3028/2002 (ΦΕΚ 153/Α72002) 
«Για την προστασία των αρχαιοτήτων και εν γένει της 
Πολιτιστικής Κληρονομιάς», όπως ισχύουν. 

3. Το ακριβές αντίγραφο της 17/10.6.2008 Συνεδρίασης 
του Κεντρικού Αρχαιολογικού Συμβουλίου, στην οποία 
εγκρίθηκε η εν λόγω απαλλοτρίωση. 

4. Το υπ’ αριθμ. ΥΠΠΟ/ΔΑΑΠ/Φ. 176/49673/659/8.7.2009 
έγγραφο του Υπουργείου Πολιτισμού με το οποίο προ- 
τείνεται η κήρυξη της συγκεκριμένης απαλλοτρίωσης 
και τα συνημμένα του από τα οποία προκύπτει ότι 
έχουν τηρηθεί και οι προϋποθέσεις του άρθρου 3 του 
ν. 2882/2001. 

5. Την υπ’ αριθμ. ΥΠΠΟ/ΑΠΑΛΛ/Φ. 176/845/6.7.2009 βε¬ 
βαίωση κάλυψης δαπάνης του ίδιου Υπουργείου. 


6. Την υπ’ αριθμ. 1666/ΔΙΟΕ89/3.1.2009 (ΦΕΚ 40/Β7 
16.1.2009) κοινή απόφαση του Πρωθυπουργού και του 
Υπουργού Οικονομίας και Οικονομικών, σχετικά με 
ανάθεση αρμοδιοτήτων στους Υφυπουργούς, αποφα¬ 
σίζουμε: 

Κηρύσσουμε για λόγους δημόσιας ωφέλειας και ει¬ 
δικότερα για την προστασία, συντήρηση, ανάδειξη και 
αποκάλυψη του Μυκηναϊκού νεκροταφείου στη θέση 
«Κολωνάκι» Δήμου Θηβαίων, την αναγκαστική απαλλο¬ 
τρίωση ακινήτου συνολικού εμβαδού 2.851,80 τ.μ. που 
βρίσκεται στην παραπάνω θέση (Ο.Τ.28Θ) του Δήμου 
Θηβαίων νομού Βοιωτίας και εμφανίζεται υπό κλίμα¬ 
κα 1:500 και με στοιχεία Α-Β-Γ-Δ-Ε-Ζ-Η-Θ-Ι-Κ-Λ-Μ-Ν-Α 
(ιδιοκτ. 01) και Κ-Λ-Μ-Ν-Κ (ιδιοκτ. 02) στο από Μαρτίου 
2009 κτηματολογικό διάγραμμα - πίνακα του Τ.Α.Π.Α. 
(αρ. σχεδίου 3357), που μελέτησαν οι Μ. Γιοχαλά, Στ. 
Κλωνιζάκη και Απ. Πλιάκος και θεώρησε ο Προϊστ/νος 
της Δ/νσης Αποτυπώσεων και Συντηρήσεως Κτιρίων 
του Τ.Α.Π.Α. Μιχ. Μαυραϊδής στις 9.3.2009. 

Στην έκταση που απαλλοτριώνεται προβάλλουν δικαι¬ 
ώματα κυριότητας οι Στυλιανός και Άγγελος Στάϊκος 
και Νικόλαος Ευθυμίου. 

Η απαλλοτρίωση κηρύσσεται υπέρ του Ελληνικού Δη¬ 
μοσίου και θα βαρύνει το Τ.Α.Π.Α. (ΚΑΕ 9719α). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 2009 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΠΟΛΙΤΙΣΜΟΥ 

ΚΑΙ ΟΙΚΟΝΟΜΙΚΩΝ 

ΑΝΤΩΝΙΟΣ ΜΠΕΖΑΣ ΑΝΤΩΝΙΟΣ ΣΑΜΑΡΑΣ 
-♦- 

Αριθμ. ΔΜΕΟ/οικ/5432 (2) 

Ανανέωση εφαρμογής του άρθρου 3 του π.δ. 209/1998 
για την εγκεκριμένη Οριστική Μελέτη Οδοποιίας της 
οδού «Παράκαμψης Χαλκίδας». (Η υπ’ αριθμ. ΔΜΕΟ/ 
α/ο/192/4.2.2005 εγκριτική απόφαση του Υ.ΠΕ.ΧΩ.Δ.Ε./ 
ΓΓ ΔΕ/ΔΜΕΟα). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Α. Έχοντας υπόψη: 

1. Το π.δ. 63/2005 (ΦΕΚ 98 Α') «Κωδικοποίηση της Νομο¬ 
θεσίας για την Κυβέρνηση και τα Κυβερνητικά Όργανα». 

2. Το ν. 1418/1984 «Δημόσια Έργα και ρυθμίσεις συνα¬ 
φών θεμάτων» και ειδικότερα την παράγραφο 3 του 
άρθρου 25. 

3. Το ν. 3155/1955 «Περί κατασκευής και συντηρήσεως 
Οδών». 

4. Το β.δ. της 9.8.1955 «Περί Καθορισμού των Εθνικών 
Οδών κατά τις διατάξεις του ν. 3155/1955» και την υπ’ 
αριθμ. Γ.25871/9.7.1963 απόφαση του Υπουργού Δημοσί¬ 
ων Έργων «Περί αριθμήσεως των Εθνικών Οδών». 

5. Το β.δ. 465/1970 «Περί όρων και προϋποθέσεων εγκα- 
ταστάσεως και λειτουργίας αντλιών καυσίμων προ πρα¬ 
τηρίων κειμένων εκτός εγκεκριμένων σχεδίων πόλεων 
και κωμών ή εκτός κατοικημένων εν γένει περιοχών και 
περί κυκλοφοριακής συνδέσεως εγκαταστάσεων μετά 
των οδών», όπως τροποποιήθηκε και ισχύει σήμερα. 

6. Το ν. 653/1977 «Περί υποχρεώσεως των παρόδιων 
ιδιοκτητών για την διάνοιξη Εθνικών Οδών κ.λπ.» όπως 
τροποποιήθηκε και συμπληρώθηκε μέχρι σήμερα και 
το ν.δ. 929/1979 «Περί εκτελέσεως του άρθρου 1 του ν. 
653/1977». 

7. Το π.δ. 69/1988 «Οργανισμός της Γενικής Γραμματεί- 
ας Δημοσίων Έργων», όπως τροποποιήθηκε και ισχύει. 

8. Το π.δ. 71/1993 (ΦΕΚ 30 Α/11.3.1993) «Καθορισμός 
αρμοδιοτήτων που διατηρούνται από τον Υπουργό και 
τις Περιφερειακές Υπηρεσίες της ΓΓΔΕ/ΥΠΕΧΩΔΕ». 

9. Το π.δ. 209/1998 «Λήψη μέτρων για την ασφάλεια 
της υπεραστικής συγκοινωνίας». 

10. Την υπ’ αριθμ. Δ16α/04/773/29.11.1990 απόφαση «Περί 
εξαίρεσης διοικητικών πράξεων ή εγγράφων από τον 
κανόνα των τριών υπογραφών». 

11. Το ν. 2503/1997 (ΦΕΚ 107 Α/30.5.1997) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

12. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού ΠΕ.ΧΩ.Δ.Ε., περί ανάθεσης 
αρμοδιοτήτων στους Υφυπουργούς ΠΕ.ΧΩ.Δ.Ε. (ΦΕΚ 
2210Β714.11.2007 και ΦΕΚ 2268 Β728.11.2007 Διόρθωση 
Σφαλμάτων). 

13. Την υπ’ αριθμ. 18/99 της ΔΜΕΟ/ε/ο/516/10.5.1999 
εγκύκλιο «Περί χαρακτηρισμού οδών ως Εθνικών ή 
Επαρχιακών σύμφωνα με το άρθρο 25, παράγραφος 3 
του ν. 1418/84. 

14. Την υπ’ αριθμ. ΔΜΕΟ/ε/ο/1308/15.12.1995 (ΦΕΚ 
3 0Β/19.1.1996) απόφαση «Κατάταξη Εθνικών Οδών Περι¬ 
φερειών Αττικής, Στερεός Ελλάδας, Θεσσαλίας, Ηπεί¬ 
ρου, Μακεδονίας και Θράκης σε Βασικό (Πρωτεύον), 
Δευτερεύον και Τριτεύον Εθνικό Οδικό Δίκτυο». 

15. Την ανάγκη διασαφήνισης του χαρακτηρισμού του 
Οδικού Δικτύου που αναφέρεται στο θέμα, για να εναρ¬ 
μονίζονται οι ανάλογες νομοθετικές διατάξεις. 

16. Την υπ’ αριθμ. ΒΜ1/ο/4055/31.10.1983 απόφαση του 
Υ.Δ.Ε. για τον «Καθορισμό των Έργων Οδοποιίας επί 
των Εθνικών Οδών ως Έργων Εθνικού Επιπέδου και 
αρμοδιοτήτων για την εποπτεία, έλεγχο, διοίκηση και 
έγκριση σχετικών μελετών» όπως αυτή συμπληρώθηκε 
με την υπ’ αριθμ. Δ1α/ο/1982/29.7.1988 απόφαση Υπουρ¬ 
γού ΠΕ.ΧΩ.Δ.Ε. 

Β. Αφού είδαμε: 

1. Την υπ’ αριθμ. 862/69/14.1.1999 απόφαση Προέγκρισης 
Χωροθέτησης των έργων της οδικής χάραξης «Παρά¬ 
καμψη Χαλκίδας» που εκδόθηκε από το Υ.ΠΕ.ΧΩ.Δ.Ε./Γε¬ 
νική Διεύθυνση Περιβάλλοντος/Διεύθυνση Χωροταξίας/ 
Τμήμα Συστημάτων Τεχνικής Υποδομής και Δικτύων,. 


2. Την υπ’ αριθμ. οικ. 109014/27.9.2001 κοινή υπουργική 
Απόφαση των Υπουργών ΠΕΧΩΔΕ, Γεωργίας, Πολιτισμού 
και Εμπορικής Ναυτιλίας με θέμα την «Εγκριση περιβαλ¬ 
λοντικών όρων για το έργο “Παράκαμψη Χαλκίδας”» που 
εκδόθηκε από το Υ.ΠΕ.ΧΩ.Δ.Ε./Γενική Διεύθυνση Περι- 
βάλλοντος/Ειδική Υπηρεσία Περιβάλλοντος/Τμήμα Α'. 

3. Την υπ’ αριθμ. που εκδόθηκε από το υπ’ αριθμ. 
ΔΜΕΘ/α/ο/192/4.2.2005 Υ.ΠΕ.ΧΩ.Δ.Ε./ΓΓΔΕ/ΔΜΕΟ (α) 
απόφαση έγκρισης της Οριστικής Μελέτης Οδοποιίας 
και κόμβων στο τμήμα Νέα Λάμψακος - Ψαχνά της με¬ 
λέτης «Συμπληρωματικές μελέτες και έρευνες για Υψηλή 
Γέφυρα και Παράκαμψη Χαλκίδας». 

4. Το υπ’ αριθμ. οικ/41948/2107/19.5.2009 έγγραφο της 
Διεύθυνσης ΔημοσίωνΈργων Περιφέρειας Στερεός Ελ¬ 
λάδος, διά του οποίου ζητείται μεταξύ άλλων η ανανέ¬ 
ωση της εφαρμογής του άρθρου 3 του π.δ. 209/1998 για 
την εγκεκριμένη μελέτη της «Παράκαμψης Χαλκίδας». 

5. Το ν. 2696/1999 (ΦΕΚ 57Α/23.5.1999) «Κύρωση του 
Κώδικα Οδικής Κυκλοφορίας». 

6. Το ν. 1785/1988 (ΦΕΚ 124Α/8.6.1988) «Κύρωση Ευρωπα¬ 
ϊκής Συμφωνίας για τις Κύριες Διεθνείς Οδικές Αρτηρίες 
(Α.Θ.Β.), μετά των Παραρτημάτων I, II και III». 

7. Την Διεθνή πρακτική αρίθμησης και κωδικοποίησης 
των αυτοκινητοδρόμων. 

Γ. Και επειδή: 

1. Το υπόψη οδικό τμήμα «Παράκαμψη Χαλκίδας» συν¬ 
δέει την υφιστάμενη Εθνική Οδό (44) Χαλκίδας - Νέας 
Λαμψάκου - Αλιβερίου διά του Ανισόπεδου Κόμβου Νέας 
Λαμψάκου με την υφιστάμενη Εθνική Οδό (77) Χαλκίδας 
- Νέας Αρτάκη -Ψαχνών διά του Ανισόπεδου Κόμβου 
Ψαχνών παραλλάσοντας την δεύτερη που περνά μέσα 
από την πόλη της Χαλκίδας και οδεύει παραλιακώς. Η 
υλοποίηση της προβλέπεται με πλάτος οδοστρώματος 
ΙΙιτι εκτός του τμήματος «Νέα Λάμψακος - Βαθροβούνι» 
που έχει πλάτος 10ιτι ενώ υπάρχει σχεδιασμός για μελ¬ 
λοντικό πλάτος οδοστρώματος 24ιτι μέχρι τον Ανισό¬ 
πεδο Κόμβο Βατώντα. Η κατασκευή της είναι μείζονος 
σημασίας για την ευρύτερη περιοχή της Χαλκίδας διότι 
διευκολύνει την υπερτοπική κυκλοφορία αναλαμβάνο¬ 
ντας το κύριο βάρος αυτής με την παράκαμψη των 
πολεοδομικών ιστών της Χαλκίδας, Νέας Λαμψάκου, 
Νέας Αρτάκη, Ψαχνών και άλλων μικρότερων οικισμών. 
Παρέχει δε γενικώς άνετες και ασφαλείς συνθήκες στις 
οδικές μετακινήσεις. 

2. Πρέπει να προστατευθεί η ζώνη διέλευσης των ως 
άνω οδικών χαράξεων βάσει του π.δ. 209/1998, άρθρο 
3: 

α) με απαγόρευση της έκδοσης οικοδομικών αδειών 
για ανέγερση κτισμάτων και εκτέλεση οικοδομικών ερ¬ 
γασιών μέσα σ’ αυτή. 

β) με τήρηση των ελάχιστων αποστάσεων Οικοδο¬ 
μικών Γραμμών όπως καθορίζονται στο άρθρο 2 του 
π.δ. 209/1998. 

3. Έχει ήδη γίνει εφαρμογή του άρθρου 3 του π.δ. 
209/1998, για πρώτη φορά, για την οδό Παράκαμψης 
Χαλκίδας, βάσει της υπ’ αριθμ. ΔΜΕΟ/ε/361/24.5.2005 
υπουργικής απόφασης, με βάση τον άξονα της εγκε¬ 
κριμένης Οριστικής Μελέτης. 

4. Σύμφωνα με τις παραγράφους 2 και 3 του άρ¬ 
θρου 3 του π.δ. 209/1998 παρέχεται η δυνατότητα 
ανανέωσης για μία και μόνο φορά του προγραμ¬ 
ματισμένου χρόνου υλοποίησης του έργου με την 

έκδοση σχετικής απόφασης όπου δεσμεύεται εκ νέου 
η ζώνη διέλευσης της οδού για μία ακόμα τετραετία, 
αποφασίζουμε: 

Ανανεώνουμε για μία και μόνο φορά τον προγραμμα- 
τιζόμενο χρόνο υλοποίησης του έργου όχι πέραν της 
τετραετίας και απαγορεύουμε την έκδοση οικοδομικών 
αδειών για ανέγερση κτισμάτων και εκτέλεση οικοδο¬ 
μικών εργασιών στη ζώνη διέλευσης της οδού, όπως 
καθορίζει το άρθρο 3 του π.δ. 209/1998, για την εγκε¬ 
κριμένη Οριστική Μελέτη Οδοποιίας της «Παράκαμψης 
Χαλκίδας». (Η υπ’ αριθμ. Υ.ΠΕ.ΧΩ.Δ.Ε./ΓΓΔΕ/ΔΜΕΟ/α/ 
Ο/192/4.2.2005 εγκριτική απόφαση). 

Η απόφαση αυτή, από τις διατάξεις της οποίας δεν 
προκαλείται δαπάνη σε βάρος του Κρατικού Προϋπο¬ 
λογισμού, να δημοσιευθεί στην Εφημερίδα της Κυβερ- 
νήσεως. 

Αθήνα, 10 Σεπτεμβρίου 2009 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθμ. 21654/13551 (3) 

Αναγκαστική απαλλοτρίωση έκτασης συνολικού εμβα- 
δού 1.450,40 τ.μ. στην περιοχή «Αράγκι Ηλιόπυρας» 
Καρδάμαινας, Νήσου Κω, Ν. Δωδεκανήσου για την 
κάλυψη στρατιωτικών αναγκών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του ν. 3200/1955 «Περί διοικητικής απο- 
κεντρώσεως» όπως τροποποιήθηκαν και συμπληρώθη¬ 
καν μεταγενέστερα με τα ν.δ. 532/1970, β.δ. 704/1970, 
β.δ. 705/1970, β.δ. 192/1972, π.δ. 71/1984, π.δ. 347/1986, ν. 
2026/1992 και π.δ. 97/1993. 

2. Τις διατάξεις του π.δ. 284/1988 «Οργανισμός Υπουρ¬ 
γείου Οικονομικών» (Φ.Ε.Κ. Α' 128), όπως τροποποιήθη¬ 
κε και ισχύει, σε συνδυασμό με τις διατάξεις του π.δ. 
81/2002 «Συγχώνευση των Υπουργείων Εθνικής Οικο¬ 
νομίας και Οικονομικών στο Υπουργείο Οικονομίας και 
Οικονομικών» (Φ.Ε.Κ. Α' 57). 

3. Τις διατάξεις του π.δ. 551/1988 «Οργανισμός Νομαρ¬ 
χιών - Οργάνωση Οικονομικών Υπηρεσιών». 

4. Τις διατάξεις του άρθρου 14 του ν. 2399/1996 με 
τις οποίες καταργήθηκαν οι θέσεις των Περιφερειακών 
Δ/ντών και οι αρμοδιότητές τους περιήλθαν στον Γενικό 
Γραμματέα της Περιφέρειας. 

5. Τις διατάξεις του άρθρου 1 του ν. 2503/1997 με τις 
οποίες οι Περιφερειακές Υπηρεσίες Υπουργείου Οικο¬ 
νομικών που συγκροτούσαν την Περιφερειακή Διοίκηση 
Νομού ή Νομαρχίας, δεν υπήχθησαν στην Περιφέρεια, 
ούτε καταργήθηκαν αλλά αποτελούν από 1.9.1997 Υπη¬ 
ρεσίες του Υπουργείου Οικονομικών. 

6. Την απόφαση του Υπουργού Εσωτερικών Δημόσιας 
Διοίκησης και Αποκέντρωσης που δημοσιεύθηκε στο 
Φ.Ε.Κ. 93 τ. Γ72.4.2004 με την οποία ορίστηκαν οι Γ ενικοί 
Γραμματείς Περιφερειών της Χώρας. 

7. Την υπ’ αριθμ. 1063649/790/Α0006/3.8.2004 απόφαση του 
Υπουργού Οικονομίας και Οικονομικών «Καταγραφή - διοι¬ 
κητική κωδικοποίηση των αρμοδιοτήτων σε θέματα Υπη¬ 
ρεσιών του Υπουργείου Οικονομίας και Οικονομικών που 
περιέρχονται στους Γ ενικούς Γ ραμματείς Περιφερειών». 


8. Τις διατάξεις του άρθρου 46 παρ. 21 ν. 3220/2004 
(Φ.Ε.Κ. 15 Α) στις οποίες προβλέπεται ότι από 10.4.2004 
αρμοδιότητες του Υπουργού Οικονομίας και Οικονομι¬ 
κών οι οποίες ανήκαν ή είχαν μεταβιβασθεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα Υπηρεσιών του 
Υπουργείου Οικονομίας και Οικονομικών, που εξαιρέθη¬ 
καν από την κατάργηση σύμφωνα με τις διατάξεις της 
παραγράφου 2 του άρθρου 39 ν. 2218/1994, περιέρχονται 
στον Γενικό Γραμματέα της Περιφέρειας, εκτός των 
θεμάτων Υ.Δ.Ε.. 

9. Τις διατάξεις των παρ. 1 και 2 του άρθρου 11 του ν. 
2882/2.2.2001 «Κώδικας Αναγκαστικών Απαλλοτριώσεων 
Ακινήτων», όπως ισχύουν. 

10. Τις διατάξεις του Ν.ΓΣΙΣΤ/1907 «Περί Αναγκαστικών 
Απαλλοτριώσεων». 

11. Τις διατάξεις του ν. 4442/1929 «Περί Κυρώσεως» 
του από 21.9.1926 ν.δ. «Περί Στρατιωτικών Εισφορών και 
Ναυλώσεων» όπως έχουν τροποποιηθεί και συμπληρω¬ 
θεί μεταγενέστερα. 

12. Τ ις διατάξεις του ν. 1650/1986 και της υπ’ αριθμ. 
69269/5387/25.10.1990 άρθρο 3 (ΦΕΚ 678/τ.Β725.10.1990) 
κοινής υπουργικής απόφασης σύμφωνα με τις οποίες 
τα έργα που εξυπηρετούν σκοπούς Εθνικής Άμυνας 
απαλλάσσονται από την υποχρέωση εκπόνησης μελε¬ 
τών περιβαλλοντικών επιπτώσεων. 

13. Τ ις διατάξεις της υπ’ αριθμ. Φ 551 /I /23 0371/12.11.1977 
κοινής υπουργικής απόφασης της Εθνικής Άμυνας και 
Δημ. Έργων (ΦΕΚ 459/17.11.1977 τ.Δ'). 

14. Το υπ’ αριθμ. Φ913.3/12/118/912/Σ.580/25.7.2008 έγ¬ 
γραφο του Ταμείου Εθνικής Αμυνας με το οποίο ζητείται 
η έκδοση απόφασης κήρυξης αναγκαστικής απαλλο¬ 
τρίωσης έκτασης 1.450,40 τ.μ. στην περιοχή «Αράγκι 
Ηλιόπυρας» Καρδάμαινας, νήσου Κω. 

15. Την υπ’ αριθμ. Φ.913.1/63/416346/Σ.489/26.2.2008 
γνωμάτευση του Γ ενικού Επιτελείου Στρατού, για την 
απαλλοτρίωση της εν λόγω έκτασης αφού η απόκτησή 
της κρίθηκε ως άμεση και επείγουσα ανάγκη για την 
κάλυψη αναγκών της Στρατιωτικής Υπηρεσίας υπέρ 
του Ελληνικού Δημοσίου και με δαπάνη του Ταμείου 
Εθνικής Αμυνας. 

16. Τα υπ’ αριθμ. 665/7.2.1994 και 1802/18.6.2007 έγγρα¬ 
φα της Δ/νσης Δασών Νομαρχίας Δωδ/σου σύμφωνα με 
τα οποία τα ακίνητα με ΚΜ 742 και 743 γαιών Καρδάμαι- 
νας Κω δεν εποπτεύονται από τη Δασική Υπηρεσία. 

17. Την υπ’ αριθμ. 2997/5.6.2006 σύμφωνη γνώμη της 
Δ/νσης Αγροτικής Ανάπτυξης Δωδ/σου για την απαλ¬ 
λοτρίωση της εν λόγω έκτασης. 

18. Την από 30.6.2009 σχετική εισήγηση του Προϊ¬ 
σταμένου της Κτηματικής Υπηρεσίας Δωδ/σου, απο¬ 
φασίζουμε: 

Την κήρυξη αναγκαστικής απαλλοτρίωσης έκτασης 
συνολικού εμβαδού 1450,40 τ. μ. στην περιοχή «Αράγκι 
Ηλιόπυρας» Καρδάμαινας νήσου Κω, νομού Δωδεκα¬ 
νήσου για την κάλυψη στρατιωτικών αναγκών, όπως 
αυτή απεικονίζεται με κλίμακα 1:500, στο από 17.6.2008 
και με Α.Κ. 1640Α κτηματολογικό διάγραμμα το οποίο 

έχει συντάξει ο Βολυράκης Γεώργιος Μ.Υ., Αγρονόμος 
και Τοπογράφος Μηχ/κος και θεώρησε ο Δ/ντης ΤΕΘΑ 
Φραγκής Αντώνιος Υπγος. 

Η προς απαλλοτρίωση έκταση εμβαδού 1450,40 τ. μ. 
αποτελείται από τμήμα εμβαδού 820 τ.μ. εκ του ακινήτου 
με ΚΜ 743 γαιών Καρδάμαινας και τα 12/60 εκ του τμή¬ 
ματος 3.152 τ.μ. εκ του ακινήτου με ΚΜ 742 γαιών Καρδά- 
μαινας. Στην έκταση προβάλλουν δικαιώματα κυριότητας 
οι: Χανδακάρος Δαυίδ του Στεφάνου και λοιποί 


Η απαλλοτρίωση κηρύσσεται υπέρ του Ελληνικού Δη¬ 
μοσίου και με δαπάνη που θα βαρύνει τον ΚΑ 9119 του 
προϋπολογισμού του Ταμείου Εθνικής Αμυνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 27 Ιουλίου 2009 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

